Kislova sijoittui 2003 Euroopan sisäratojen cupissa 60 metrillä toiseksi ja Birminghamin sisäratojen MM-kisoissa samalla matkalla kuudenneksi. Myöhemmin samana vuonna hän juoksi Euroopan cupissa 100 metrillä toiseksi ajalla 11,19. Pariisin ulkoratojen MM-kisoissa hän karsiutui 100 metrin henkilökohtaisessa kisassa välierissä ajalla 11,15, mutta oli mukana Venäjän joukkueessa, joka voitti 4 x 100 metrin viestijuoksussa MM-pronssia. Vuonna 2007 Kislova karsiutui Birminghamin sisäratojen EM-kisoissa 60 metrin välierissä.